b'\n_START_ARTICLE_\nProgressivt aspekt\n_START_PARAGRAPH_\nProgressivt aspekt er et grammatisk aspekt som uttrykker at en handling er i utfoldelse p\xc3\xa5 et bestemt tidspunkt. Det er alts\xc3\xa5 snakk om et ikke-habituelt, imperfektivt aspekt._NEWLINE_Som med andre grammatiske kategorier uttrykkes progressivt aspekt p\xc3\xa5 ulike m\xc3\xa5ter i ulike spr\xc3\xa5k. I indoeuropeiske spr\xc3\xa5k er det vanlig at det uttrykkes perifrastisk med et hjelpeverb som vanligvis betyr \xc2\xab\xc3\xa5 v\xc3\xa6re\xc2\xbb, for eksempel i spansk estoy comiendo \xc2\xabjeg spiser\xc2\xbb og engelsk I am eating \xc2\xabjeg spiser\xc2\xbb. I norsk uttrykkes progressivt aspekt gjennom konstruksjoner som \xc2\xabjeg holder p\xc3\xa5 \xc3\xa5 spise\xc2\xbb, \xc2\xabjeg driver og spiser\xc2\xbb eller \xc2\xabjeg sitter og spiser\xc2\xbb.'